Nafarroako Parlamentuak, 2022ko urriaren 20an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen du erabakitasunez sustatu eta lagundu dezan energia-proiektu berriztagarriak ezartzea”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du erabakitasunez sustatu eta lagundu dezan energia-proiektu berriztagarriak ezartzea, garapen jasangarriarekin bateragarriak diren ingurumen-eskakizun guztiekin bat, betiere lehiakortasun handiagoa ekarri eta etorkizuneko elektrizitate-fakturaren kostuak arintzen badituzte”.

Iruñean, 2022ko urriaren 21ean

Lehendakaria: Unai Hualde Iglesias